S-930/2022

Mál þetta sem dómtekið var 30. ágúst sl. höfðaði Lögreglustjórinn á höfuðborgarsvæðinu með ákæru 17. maí 2022 á hendur ákærða G-kk-þgf R-kk-þgf K-kk-þgf, kt. [...]:

„fyrir eftirtalin umferðar- og fíkniefnalagabrot, með því að hafa:

1. Laugardaginn 6. nóvember 2021, ekið bifreiðinni [...] sviptur ökurétti um Grænásbraut í Reykjanesbæ, við Reykjanesbraut, þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019. 2. Laugardaginn 1. janúar 2022, ekið bifreiðinni [...]sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 1,60 ‰ og amfetamín 20 ng/ml) um Vífilsstaðaveg í Garðabæ, við Vífilsstaðaspítala, þar sem lögregla stöðvaði aksturinn og haft í vörslum sínum 0,29 gaf tóbaksblönduðu kannabisefni, sem lögregla fann við öryggisleit á ákærða.

Telst brot þetta varða við 1., sbr. 3. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana-og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

3. Laugardaginn 8. janúar 2022, ekið bifreiðinni [...]sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 0,97 ‰ og amfetamín 25 ng/ml) um Laugarásveg í Reykjavík, við [...], þar sem lögregla stöðvaði aksturinn.

Telst brot þetta varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019. Þá er krafist upptöku á 0,29 gaf tóbaksblönduðu kannabisefni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

I.

Ákærði mætti ekki við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og rannsóknargagna málsins telst framangreind háttsemi sönnuð og er hún réttilega heimfærð til refsiákvæða í ákæru.

Ákærði er fæddur í [...] og hefur samkvæmt framlögðu sakavottorði fjórum sinnum áður sætt refsingu. Við mat á refsingu hafa eftirtalin mál áhrif. Sektargerð sem ákærði undirgekkst hjá Lögreglustjóranum á höfuðborgarsvæðinu 30. ágúst 2013 m. a. fyrir að aka ökutæki undir áhrifum fíkniefna. Sektargerð sem ákærði undirgekkst hjá Lögreglustjóranum á höfuðborgarsvæðinu 6. júlí 2017 m. a. fyrir að aka ökutæki undir áhrifum fíkniefna. Að endingu dóm Héraðsdóms Reykjaness frá 18. júní 2021 þar sem ákærði var dæmdur í 45 daga fangelsi fyrir akstur ökutækis undir áhrifum áfengis og fíkniefna. Ákærði er samkvæmt þessu að ítreka í þriðja skipti akstur ökutækis undir áhrifum fíkniefna og að aka sviptur ökurétti í fyrsta skipti. Með vísan til dómvenju í málum af þessu tagi og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 90 daga. Með vísan til 4. mgr. 77. gr. almennra hegningarlaga nr. 19/1940, skal ákærði nú jafnframt greiða 414.000 króna sekt til ríkissjóðs og komi 24 daga fangelsi í stað sektarinnar verði hún eigi greidd innan fjögurra vikna frá birtingu dómsins.

Með vísan til framangreinds þykir, í samræmi við kröfugerð ákæruvalds og með vísan til 99. og 101. gr. umferðarlaga nr. 77/2019, rétt að árétta ævilanga sviptingu ökuréttar frá birtingu dóms þessa að telja.

Á grundvelli 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 verður ákærða gert að sæta upptöku á 0,29 g af tóbaksblönduðu kannabisefni, sem lögregla lagði hald á við rannsókn málsins.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða útlagðan kostnað vegna rannsókna á lífsýnum, samtals 233.553 krónur.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði, G-kk-nf R-kk-nf K-kk-nf, sæti fangelsi í 90 daga.

Ákærði greiði jafnframt 414.000 króna sekt til ríkissjóðs og komi 24 daga fangelsi í stað sektarinnar verði hún eigi greidd innan fjögurra vikna frá uppkvaðningu dóms þessa.

Ákærði er sviptur ökurétti ævilangt frá birtingu dóms að telja.

Ákærði sæti sviptingu á 0,29 gaf tóbaksblönduðum kannabisefnum.

Ákærði greiði 233.553 krónur í sakarkostnað.

Ó-kk-nf E-kk-nf J-kk-nf